CAIET DE SARCINI

**SERVICII DE ORGANIZARE**

**EVENIMENTE**

**Cod CPV: 79952000-2**

Director,

Gabriela Alina Andrei

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natura tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

**1. INFORMAŢII GENERALE**

1.1. Beneficiar /Autoritate contractantă: **Centrul pentru Tineret al Municipiului Bucureşti**

1.2. Date despre beneficiar: Sediu: Municipiul București, Calea Victoriei nr. 126, sector 1; **Adresa de corespondență: Municipiul București, Bdul. Regina Elisabeta nr. 47, sector 5, etaj 2, camera 230.**

1.3 Sursa de finanțare a achiziției : Bugetul de stat

1.4.Valoarea totală estimată a contractului/lor: 250.000 lei la care se adaugă TVA.

**2. OBIECTIV**

Obiectivul urmărit prin prezentul Caiet de Sarcini îl reprezintă stabilirea unor criterii și termene precise care să conducă la crearea unui eveniment pentru tinerii bucureșteni, în data de 24 iunie 2017 - ziua de Sânziene, sărbătoare creștin-ortodoxă ce marchează, de asemenea, solstițiul de vară.

Evenimentul se desfășoară într-o zi de weekend, într-un cadru natural, cu elemente surprinzătoare și spectaculoase, într-o metropolă europeană care luptă pentru o viață sănătoasă, tradiții și dezvoltare durabilă. Tinerii au ocazia de a descoperi tradițiile românești și își vor putea aminti de obiceiurile străvechi.

Prin intermediul acestui eveniment se dorește ca tradiția și ritualurile românești să reapară în viața cotidiană a tinerilor.

**3. OBIECTUL CONTRACTULUI**

Centrul pentru Tineret al Municipiului București dorește achiziționarea de servicii pentru organizarea unui eveniment, în data de 24 iunie 2017.

Prestatorul va oferta servicii de organizare evenimente care să îndeplinească obligatoriu următoarele specificații tehnice, astfel:

|  |  |  |
| --- | --- | --- |
| **Activitatea** | **Detalii tehnice** | **Nr pers./ buc** |
| Scenotehnică și generator | Module 2x1 pentru podium de 10x8 m, 100 cm înălțime | 40 |
| Sistem de sonorizare exterioară format din 20 buc. DVA T4 linearray, 6 buc. DVA S20 subwooferi | 1 |
| Microfon wireless | 2 |
| Lumină scenă-10 buc. moving head beam, 10 buc. moving head wash, 4 buc. proiectoare Fresnel de 1kw, 2 buc. blindere, mașini de fum) | 1 |
| Conectică și cable cross | 1 |
| Transport | 3 |
| Asistență tehnică | 8 |
| Acoperiș scenă 12 mx10 m | 1 |
| Contravântuire cu rezervoare de apă (1 t/fiecare) | 4 |
| Generator 80 kVA | 1 |
| Sunetist | 1 |
| Mixer digital 32 canale | 1 |
| Backline (set de tobe, amplificator bas, amplificator chitară, set stative tobă, set microfoane tobe, 4 monitoare) | 1 |
| Ecran electronic | fundal 4 m x 2.5 m | 1 |
| Închiriere garduri de protecție scenă și plasă de camuflaj | Garduri înalte (1,80 cm)  Garduri mici(1,20 cm) | 40  30 |
| Închiriere container | Suport extern pentru car | 1 |
| Închiriere balon | Cu aer cald, butelii de heliu, manipulare de umflare, dezumflare și ridicare la corzi, la o înălțime de maximum 10 m, timp de două ore | 8 |
| Atelier body painting | Pictură cu modele florale și farduri speciale de body painting pe mâini sau față (nu se va folosi henna) | 1 |
| Atelier împletituri din flori | Se va asigura un artist care va realiza, împreună cu tinerii interesați creații din flori împletite. | 1 |
| Containere gunoi | Se vor asigura minim 3 containere pentru depozitarea deșeurilor. | 3 |
| Toalete ecologice | Se vor asigura 8 bucăți toalete ecologice. | 8 |
| Ambulanță | Se va asigura 1 ambulanță pe toată perioada de desfășurare a evenimentului. | 1 |
| Pază | 23-24 iunie și 24-25 iunie (noaptea), câte doi agenți  24 iunie între orele 13.00-22.00, 15 agenți |  |
| Pompieri |  | 1 |
| Video | Filmare cu car de transmisie (transmisie pe ecran, înregistrare concert 1/1 PGM, livrat 2 exemplare digital). | 1 |
| Producții și afișaj outdoor necesare promovării evenimentului | Bannere fundal și laterale la scenă ( 3 buc.), afișe 50x70 (10 bucăți), 1 buc. fustă față scenă (10x1) |  |
| 2 bannere pe anvelopa balonului, 160 mp |  |
| Concepție grafică și creație pentru identitate de eveniment, vizualizări pentru outdoor și online. | Logo, pagina de facebook, grafică ecran electronic |  |
| Echipa de creație eveniment, organizare și coordonare producție | Concept, organizare, coordonare eveniment, regie, promovare, coordonare producții și grafică, coordonare logistică, coordonare grupuri. | 1 |
| Servicii foto- video cu dronă | Interval orar filmare-fotografiere: 13.00 – 22.00  Filmări și fotografii realizate cu dronă la o rezoluție 4k și/sau Full HD: filmare aeriană 4k si/sau Full HD la 25/30 cadre/sec, filmare stabilizată protejată la schimbări bruște de direcție sau vibrații ori șocuri, tur virtual la 360 de grade, livestreaming, panoramă aeriană, tur virtual al traseului, fotografie aeriană 14 Mpx in format JPEG sau RAW, min. 1000 fotografii procesate, timp de filmare – pe tot parcursul evenimentului, livrabil pe DVD incluzând filmarea procesată, timpul de lucru pe materialul procesat- pana la finalizarea unor pachete de materiale, agreate de către achizitor. | 1 |
| Artiști | Ofertantul va asigura prestația unui număr de 3 artiști /trupe, care vor susține momente artistice românești. | 3 |
| Închiriere corturi dotate cu mese și scaune | |  |  | | --- | --- | | Dimensiuni produs: 4m (lățime) x 5m (lungime) x 3m (înălțime)  Greutate: 20 kg  Culori: alb  Garanție: 1 an  Material: aluminiu, prelată PVC (impermeabilă și ignifugă)  Cortul va fi dotat cu mese și scaune. |  | | 2 |

***Legislație aplicată (realizare scenă)***

*La execuția acestor structuri se vor respecta integral toate reglementările și prevederile în vigoare privind execuția, verificarea calității execuției și recepția obiectivelor de investiții în construcții. La proiectare se va ţine cont de normele, normativele, legile şi standardele în vigoare. La execuţie şi montaj se vor respecta cu stricteţe normele republicate în vigoare de tehnica securităţii muncii şi pază contra incendiilor, referitoare la specificul de lucrări care se execută. Pe toată durata execuţiei se vor respecta toate prevederile legale din domeniu, specifice diferitelor categorii de lucrări ce se vor executa pentru realizarea decorului. Aceste măsuri nu sunt limitative, prestatorul având obligaţia de a lua toate măsurile necesare pentru a preveni accidentele de orice natură ar fi ele.*

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentelor vor fi: asigurarea condiţiilor pentru repetiţii artiștilor, asigurarea amenajării locaţiei de desfăşurare, a instalaţiilor şi materialelor specifice, conform cerintelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanenta cu reprezentantii desemnati de achizitor.

3. Prestatorul va asigura scena, cât şi dotarea acesteia în conformitate cu cerințele minime prevăzute în prezentul caiet de sarcini. În oricare dintre cazurile unde sunt prevăzute astfel de momente, prestatorul va asigura aparatura și echipamentele necesare specifice (lumini, sonorizare, etc), astfel încât momentele artistice/muzicale să fie prestate în condiții de maximă calitate și siguranță. Fiecare echipament va corespunde evenimentului desfăşurat. Asamblarea şi dezasamblarea echipamentelor cu care se vor sustine momentele astistice, cât şi eliberarea locaţiei, va fi asigurată de prestatorul de servicii. In timpul lucrărilor de asamblare şi dezasamblare a echipamentelor se vor respecta condiţiile minime privind protecţia mediului și protecția muncii. Montarea echipamentelor se va face cu minimum 12 ore înainte de începerea evenimentului. La amplasarea scenei se va avea în vedere asigurarea stabilitătii terenului, cât și poziționarea ei corectă în relație cu accesele și căile de evacuare. De asemenea, în tot procesul de montat, respectiv de demontat și în exploatare, se va respecta legislația în domeniu la data respectivă. Dezasamblarea scenei şi eliberarea locaţiei se vor face în termen de maxim 24 ore de la terminarea evenimentului descris mai sus.

5. În sarcina prestatorului sunt serviciile de pază, serviciile de ambulanță, Pompierii, Toaletele Ecologice, Colectarea Deșeurilor, pe toată perioada de desfășurare a evenimentului.

VI. CONDITII DE DERULARE A CONTRACTULUI

1. Prestarea serviciilor, va începe în maximum 24 de ore de la primirea ordinului de începere a prestării din partea autoritatii contractante.
2. Condiții contractuale: sunt prevăzute în formularul de contract și sunt obligatorii pentru prestator.

VII. MODUL DE ELABORARE A OFERTEI TEHNICE

Este obligatorie întocmirea propunerii tehnice astfel încât, sa reiasa ca ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condiţiile de muncă și de protecţie a muncii care sunt in vigoare în România.

În acest scop propunerea tehnică va contine in mod obligatoriu urmatoarele:

1. Declaraţia pe propria răspundere dată de către fiecare asociat privind faptul că ofertantul a ţinut cont, în elaborarea ofertei, de obligaţiile referitoare la condiţiile de muncă şi protecţia muncii pe toată durata de îndeplinire a contractului conform Formularului din Sectiunea formulare;

2. Planul de organizare a prestarii serviciilor:

- Descrierea detaliată a etapelor propuse de ofertant pentru realizarea activităţilor din cadrul evenimentului, în vederea îndeplinirii contractului, inclusiv punctele de referinţă, precum şi rezultatele şi documentele ce trebuie prezentate pentru fiecare activitate;

- Descrierea facilităţilor suport (resurse tehnice, backstopping, logistice, administrative etc.) pe care ofertantul le pune la dispoziţie în scopul realizării activităţilor solicitate;

- Etapizarea fiecarei activitati/serviciu din evenimentul descris (succesiunea fiecarei activităţi) luându-se în considerare şi timpul necesar pentru mobilizare cu evidenţierea momentelor semnificative ale proiectului (ante eveniment, in timpul evenimnetului, post eveniment).

3. Proiectul de „Contract” (prezentat în secţiunea Formulare ) acceptat de ofertant în forma prezentata de autoritatea contractanta ( semnat si stampilat pe fiecare pagina). Ofertantul poate face obiecțiuni referitoare la clauzele contractuale propuse de autoritatea contractantă, sub sanctiunea respingerii ofertei prezentate.

Atentie! *- Ofertantul care prezintă o oferta (documentaţie) incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

VIII. MODUL DE ELABORARE A OFERTEI FINANCIARE Oferta financiara va cuprinde totalitatea preţurilor pentru categoriile de servicii necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizarii acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, cum ar fi, dar fără a se limita la: salarii/onorariile datoare de catre ofertant salariatilor/colaboratorilor sai, responsabili cu presatarea serviciilor si taxele datorate catre bugetul consolidat al statului, precum si orice taxe, impozite, cheltuieli generate de și pentru executatea contractului de prestari de sevicii ce face obiectul prezentei proceduri.

În acest scop propunerea financiara va contine urmatoarele:

1. Formularulși anexa la acesta, în LEI, incluzând toată perioada de derulare a contractului, cu TVA-ul evidentiat separat. Pentru ofertantii straini, echivalenta leu / euro va fi cursul BNR din data evaluării ofertei).

Atentie! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

IX. CRITERIUL DE SELECŢIE

Criteriul de selectie este: preţul cel mai scăzut, in conditiile in care oferta indeplineste cerintele privind criteriile de selectie din Fisa de date si indeplinirii cerintelor minime din Caietul de sarcini.

**Recepţia serviciilor se va face la sediul achizitorului, în prezenţa ambelor părţi şi va fi consemnată într-un proces verbal de recepţie cantitativă/calitativă semnat de ambele părţi şi va însoţi documentele de plată.**